On Mei 7, 2016 By baptistekerkkemptonparkIn Evangelisasie,Soewereiniteit	Hiper-Calviniste glo dat jy nie die evangelie met iemand moet deel, tensy hy ‘n opregte belang daarin toon nie. In sulke kerke loop sending en evangelisasie dood, en uiteindelik loop die kerk ook dood, omdat daar nie ‘n invloei van nuwe bekeerlinge is nie.
Previous Die oplossing vir moeë Suid-AfrikanersNext ’n Partytjie in die hemel 6 Riebeeckranders dring deur na ATKV-redenaars se semi-finale
Hoërskool Riebeeckrand vaar vanjaar uitstekend by die ATKV-redenaarskompetisie. ‘n Rekordgetal van 23 Riebeeckranders het aan die begin van Aprilmaand aan die eerste ronde van die ATKV-redenaarskompetisie deelgeneem. Ses van dié leerders het deurgedring na die semi-finale ronde van dié kompetisie. Die kompetisie is straf en is dit voorwaar ‘n besondere prestasie.
Riebeeckrand wens die ses leerders, Carli Rall, Rick van den Berg, Devonique Breedt, Mapule Diale, Monique Pienaar en Werner Gabriël sterkte toe met hul deelname aan die semi-finale ronde van die redenaarskompetisie wat op 1 Junie te Hoërskool Linden plaasvind. Die Riebeeckrandfamilie is voorwaar baie trots op hul leerders.
(Agter): Mapule Diale en Monique Pienaar.
(Voor): Rick van den Berg, Devonique Breedt, me. Suerette Maartens, Werner Gabriël en Carli Rall.
Riebeeckrand se eie bobaas stoeier
Henko Jacobs, ‘n gr.11-leerder, is ‘n uitblinker in die stoeikruit. Vanjaar is dit die 4de jaar wat hy stoei en uitmuntende prestasies behaal. Henko het Maartmaand aan die SA Presidente Kampioenskappe te Kaapstad deelgeneem in die ouderdomskategorie 15 – 20 jaar. Alhoewel Henko die jongste deelnemer in dié kategorie was, het dit hom nie ondergekry nie. Hy het met trots ‘n 3de plek behaal.
Henko sien daarna uit om in die nabye toekoms sy Proteakleure in stoei verwerf. Maar vir eers is hy hard aan die oefen om hierdie droom van hom ‘n werklikheid te kan maak.
Riebeeckranders deel van D2/D12-hokkiespan
Riebeeckrand is baie trots op Brandon Koen (0/18) en Leruscka de Villiers (0/18) wat vanjaar besonder goed in hul hokkie vaar. Brandon is in die D2/D12-hokkie oefengroep opgeneem en Leruscka in die D2/D12-hokkiespan. Leruscka het ook deurgedring om op 9 Mei aan die Suid-Gauteng proewe deel te neem.
Ons wens die twee leerders geluk en vir Leruscka alle sterkte toe vir die 9de Mei.
Riebeeckrand se netbal beste in NWU 16-reeks
“Riebeeckrand wen die trofee as die beste netbalskool van die NWU 16-reeks!” Dié puik prestasie het leerders, ouers en ondersteuners in ekstase gehad op Riebeeckrand se Facebookblad. Ons as Riebeeckrand is bekend vir ons uitstekende netbalspel, asook ons spanne wat jaar na jaar uitmuntende prestasies behaal. Vanjaar doen ons dit weer, en ontvang ons die trofee van die NWU 16-reeks as die beste netbalskool.
Op Vrydag, 12 April, het vyf van ons netbalspanne aan die finaal van die NWU 16-reeks deelgeneem waarvan vier spanne hul wedstryde gewen het. Twee van dié spanne het ook as die wenners van die NWU 16-reeks uitgetree. Vier van ons spelers, uit vyf spanne, is tydens die finaal aangewys as Speler van die wedstryd.
Die tellings van die finaal is soos volg:
• 0/14 wen Stoffberg 18 - 11 en eindig 1ste in die reeks! Liesl Pio is aangewys as Speler van die wedstryd.
• 0/15 verloor 20 - 15 teen Piet Retief. Dehandrie Thoms is aangewys as Speler van die wedstryd.
• 0/16 wen Piet Retief 28 - 18 en eindig 1ste in die reeks! Nicola van der Merwe is Speler van die wedstryd.
• 1stes wen Stoffberg 31 - 19 en eindig 5de in die reeks.
• 2des wen Pretoria Noord 21 - 9 en eindig 7de in die reeks. Wjanik Beneke is Speler van die wedstryd.
Ons is baie trots op ons netbaldogters en – afrigters. Ons wens hulle alles van die beste toe vir die liga waarmee hul reeds besig is. Mag die groot wen tellings aanhou instroom.